GiliGold/VAD_KnessetCorpus huggingface dataset:
מרב מיכאלי: אין בכלל ויכוח.
מכלוף מיקי זוהר: אם הוא יתקע בוועדת חוקה חצי שנה אז לא עשינו בזה כלום.
מכלוף מיקי זוהר: אם יושבת פה יושבת ראש ועדה שאין לה עומס בוועדה והיא יכולה להביא את זה בצורה מהירה לקריאה שנייה ושלישית, יכול להיות שאנחנו צריכים לעשות את זה.
יפעת שאשא ביטון: חקיקה אין לנו, אנחנו נשמח לקדם את זה.
מרב מיכאלי: אבל מהירות היא לא הדבר היחידי.
מכלוף מיקי זוהר: לא, גם ביעילות.
מכלוף מיקי זוהר: לא רק במהירות.
מרב מיכאלי: זה לא עניין של יעילות, עניין של מקצועיות.
יפעת שאשא ביטון: סליחה, את מפקפקת במקצועיות של הוועדה לזכויות הילד?
מרב מיכאלי: אני רק ברשות דיבור, אני רק רוצה לסיים את דברי.
מרב מיכאלי: אני רוצה להגיד שבכנסת הזאת יש שיבוש מוחלט בנהלי העבודה של הכנסת, ומסיבות פוליטיות יש יותר מדי נושאים.
מרב מיכאלי: הכנסת מחולקת לוועדות מסיבה, ומקדמת דנא יש היגיון למה הצעות מתחומים מסוימים נשלחות לוועדות מסוימות.
מרב מיכאלי: מצטבר ידע שהוא ידע שעובר בתוך הוועדה לדורותיה.
מרב מיכאלי: ידע גם בלשכה המשפטית, גם בשדרת ההנהלה של הוועדה וגם חברי וחברות כנסת שבוחרות בוועדת חוקה לשבת בה שנים מסיבות.
מרב מיכאלי: זה ידע שיש לו משמעות, יש עומק לידע הזה.
מרב מיכאלי: עכשיו, הוועדה לזכויות הילד עושה עבודה טובה ומצוינת.
מרב מיכאלי: היא לא מצוידת בכלים בשביל לטפל בחוקים האלה כמו שצריך.
מרב מיכאלי: אם יש עומס, אז צריך לטפל - -
רועי פולקמן: ויש תחומי חפיפה.
מרב מיכאלי: אין פה תחומי חפיפה ואני אסביר מדוע: - -
יפעת שאשא ביטון: ארבל, אני חושבת שצריכה להיות התייחסות לגבי המקצועיות של הוועדה לזכויות הילד.
מרב מיכאלי: תסלחו לי רגע, אני רוצה להסביר משהו: הדבר דומה לזה שאני הייתי באה וטוענת שכל חוק שעוסק באיזה שהוא אופן בנשים צריך להידון בוועדה לקידום מעמד האישה, ולא כן היא.
מרב מיכאלי: אין מה לעשות, יש התמחות בחקיקה שהיא רלוונטית לוועדת חוקה ובמקרה הזה, שני החוקים שהחוק הזה בא לתקן, גם חוק הנוער וגם חוק הסיוע המשפטי, הם חוקים שהם באמת ה"הארד קור" במקצועיות של ועדת החוקה ולכן, ככל שיש לי קושי לא רק עם העומס אלא גם עם דברים אחרים בוועדת חוקה – אלוהים יודעת שאני לא תמיד שבעת רצון מאופן ההתנהלות של הדברים שם.
מרב מיכאלי: אני חושבת שעדין המקום הנכון לחוק הזה הוא שם.
יפעת שאשא ביטון: כבוד היושב ראש, אני רוצה להתייחס לשתי סוגיות שצריכות להיאמר גם לפרוטוקול: קודם כל, מרגישה שהיתה כאן כפירה במקצועיות של הוועדה לזכויות הילד, שיושבת שם יועצת משפטית מטעם הייעוץ המשפטי ועושה עבודתה נאמנה, ואני מרגישה את החובה להגן על העבודה שלה וחשוב שזה ייאמר גם לפרוטוקול.
יפעת שאשא ביטון: חשוב לי גם להגיד: הוועדה לזכויות הילד היא לא "nice to have".
יפעת שאשא ביטון: אנחנו לא שמנו אותה כאיזה שהוא פלסטר כדי להגיד: אוי, כמה הילדים חשובים לנו אבל כשמגיעים לתכלס וצריך לטפל בעניינם של קטינים אז פתאום אנחנו מוצאים כל מיני ערוצים אחרים שהם אולי יותר מקצועיים.
מכלוף מיקי זוהר: טוב, הבנתי.
מכלוף מיקי זוהר: בשלב זה אני לא אצביע על זה.
ישראל אייכלר: יש לי הצעה שהיושב ראש אמר:
ישראל אייכלר: תקים ועדה משותפת בראשות הגברת ביטון כדי לזרז את העניין, ויהיה לה גם את האנשים המקצועיים של ועדת חוקה בתוך הוועדה.
מכלוף מיקי זוהר: אז אני רוצה להמתין עם זה.
מכלוף מיקי זוהר: אני רוצה לדבר גם עם המציע, אני רוצה לדבר גם עם ניסן ולקבל החלטה.
מכלוף מיקי זוהר: המגמה היא באמת ללכת לוועדה משותפת.
ישראל אייכלר: אין לך ברירה.
רועי פולקמן: זה פתרון טוב, בראשותך.
<ארבל אסטרחן: אבל אין ועדה משותפת שיושבת במקביל וועדות הקיימות כי אז גם הח"כים וגם הייעוץ המשפטי צריכים איך שהוא לתמרן בין הוועדות שיושבות במקביל.
מכלוף מיקי זוהר: יתמרנו.
מכלוף מיקי זוהר: חברי הכנסת בעלי יכולת תמרון.
מכלוף מיקי זוהר: סעיף שני בסדר היום: פניית חברת הכנסת עליזה לביא בדבר עיכוב הדיון בוועדת העבודה, הרווחה והבריאות בהצעת חוק שעות עבודה ומנוחה (תיקון מס' 15) (סירוב לעבוד ביום המנוחה השבועי), התשע"ו-2016.
מכלוף מיקי זוהר: גילוי נאות, זאת הצעת החוק שגם אני ניסיתי לקדם יחד אתה ואני כחותם שני עליה.
מכלוף מיקי זוהר: הצעת החוק הזאת מגיעה לפתחנו מאחר וועדת העבודה, הרווחה והבריאות לא הצליחה עדין לעסוק בהצעת החוק הזו, שזו הצעת חוק חשובה.
מכלוף מיקי זוהר: יושב ראש הוועדה אומר שמבחינתו הוא מוכן שהחוק הזה יעבור לוועדה אחרת.
מכלוף מיקי זוהר: אני סבור - -
<ארבל אסטרחן: צריך את ההסבר שלו גם.
מכלוף מיקי זוהר: הוא אומר:
מכלוף מיקי זוהר: הוועדה קיימה מספר דיונים בהצעת החוק והעבירה אותו בקריאה ראשונה.
מכלוף מיקי זוהר: כל הניסיונות להמשיך ולקדם אותה בהסכמה כשלו ולכן, יושב ראש ועדת העבודה והרווחה תומך בבקשת חברת הכנסת לביא להעביר את ההצעה מוועדת העבודה לוועדה אחרת.
<ארבל אסטרחן: זה דבר מאוד חריג.
<ארבל אסטרחן: ועדה שהכינה הצעה לקריאה ראשונה, היו כבר דיונים בהצעה הזאת, שוועדת אחרת תתחיל לדון בזה?
מכלוף מיקי זוהר: אינני יודע אבל אני בעד.
<ארבל אסטרחן: לאיזו ועדה?
מכלוף מיקי זוהר: אני חושב שנעביר אותה לוועדת הכספים.
<קריאה: למה לא לוועדת הפנים?
מכלוף מיקי זוהר: כי יש גם סוגיות כלכליות פה, שאם העובד ירוויח 150% או לא ירוויח 150%.
מכלוף מיקי זוהר: מה הוא ירוויח או לא ירוויח?
מכלוף מיקי זוהר: מה המעסיק ישלם?
רועי פולקמן: יותר הגיוני בוועדת כלכלה כי זה עוסק במעסיקים.
רועי פולקמן: זה לא עניין פיננסי.
מכלוף מיקי זוהר: לא ועדת כלכלה.
חמד עמאר: בטח, לוועדת הכלכלה.
חמד עמאר: מעסיקים, תעסוקה.
מכלוף מיקי זוהר: לא, החוק אומר שאם אדם מסרב לעבוד בשבת, לא משנה אם הוא הכריז על עצמו כדתי או לא דתי, אי אפשר לכפות אותו לבוא לעבוד בשבת.
רועי פולקמן: היושב ראש, אתה צודק רק ההשלכה על השוק, על המשק, קרי המעסיקים, זה כלכלה.
מכלוף מיקי זוהר: לא, ועדת הכלכלה זה לא ילך.
ישראל אייכלר: אין לזה מקום בוועדת הכלכלה.
ישראל אייכלר: אם כן, ועדת הכספים.
רועי פולקמן: מבחינה מקצועית - אני מבין את העניין הפוליטי.
ישראל אייכלר: לא, לא, מקצועית אין לזה שום דבר עם כלכלה.
ישראל אייכלר: עבודה וכלכלה זה שתי ועדות.
רועי פולקמן: אבל הדיון הוא המעסיקים הקטנים שצריכים לעבוד בשבתות - - - אין שום קשר לכספים חוץ מבמקרה - -
מכלוף מיקי זוהר: חמד, ועדת הכספים זו הוועדה הנכונה.
ישראל אייכלר: אתה יודע מה התחומים של כלכלה.
<ארבל אסטרחן: לוועדת הכספים אין שום קרבה בכלל.
מכלוף מיקי זוהר: אני ממליץ לחברים להצביע בעד ההצעה שלי להעביר את זה לוועדת הכספים, ואני אשמח לקבל את אמונכם בעניין הזה.
רועי פולקמן: אין לזה הצדקה, וגם אני מציע שאם זה עובר לכספים, בוא נדבר על זה לפני.
רועי פולקמן: אני מציע שתשאיר את זה כרגע בוועדת הכנסת.
מכלוף מיקי זוהר: החוק הזה כבר מת.
איתן ברושי: הכי טוב זה וועדת הכספים, זה יידחה עד למושב הבא.
איתן ברושי: אין להם זמן עכשיו בוועדת הכספים.
רועי פולקמן: אדוני היושב ראש, לפעמים בנושאים בעייתיים כאלה, עדיף שזה יישאר בוועדת הכנסת, אפשר גם לקיים על זה דיון קצת יותר ארוך להבין מה הפערים.
רועי פולקמן: זה נושאים ששנויים במחלוקת אז אפשר לקיים על זה דיון יותר ארוך.
רועי פולקמן: אני מציע שנקיים על זה עוד דיון בוועדת הכנסת עם המציעה.
רועי פולקמן: בוא נבין יותר את הבעיות.
רועי פולקמן: היתה גם ועדה מנתבת, בוא נבדוק את זה.
מרב מיכאלי: שיישאר בעבודה והרווחה באמת.
מכלוף מיקי זוהר: הוא לא רוצה.
<ארבל אסטרחן: הוא מסכים, הוא אומר: אני לא מצליח לסיים את החוק הזה, אני מסכים שזה יעבור לוועדה אחרת.
מכלוף מיקי זוהר: אני חושב שהחוק הזה צריך לעבור לכספים.
מכלוף מיקי זוהר: זה מה שאני חושב.
<קריאות: תעשה הצבעה.
<קריאות: נו, תצביע.
חמד עמאר: בואו נשאל את הייעוץ המשפטי.
מרב מיכאלי: הדבר הנכון זה עבודה ורווחה מבחינה עניינית.
<ארבל אסטרחן: החוק הזה שייך לשעות עבודה ומנוחה, אין שום שאלה.
<קריאה: אלאלוף ויתר על החוק.
רועי פולקמן: לכן נכון היה להזמין לפה את אלאלוף.
רועי פולקמן: אני רוצה שזה ילך לוועדה שקשורה למעסיקים.
מכלוף מיקי זוהר: מי בעד להעביר את החוק לוועדת הכספים שירים את ידו?
מכלוף מיקי זוהר: בעד – 7
מכלוף מיקי זוהר: נמנעים –
דב חנין: אני מבקש רביזיה.
מכלוף מיקי זוהר: הרביזיה תוצבע בשעה 11:30.
מכלוף מיקי זוהר: סעיף שלישי: בקשת יושב ראש ועדת העבודה, הרווחה והבריאות להעברת הצעת החוק לשמירה על בטיחות מעליות, התשע"ח-2017, מוועדת העבודה, הרווחה והבריאות לוועדת הכלכלה.
מכלוף מיקי זוהר: זה בהסכמה לעניות דעתי ולכן, אפשר גם להצביע על זה.
מכלוף מיקי זוהר: מי בעד להעביר את הצעת החוק לוועדת הכלכלה ירים את ידו?
מכלוף מיקי זוהר: נושא רביעי: שינוי מועד לשעת שאלות.
מכלוף מיקי זוהר: נושא מעניין, תסביר אותו בבקשה ירדנה.
ירדנה מלר-הורוביץ: ב-7 בנובמבר, י"ח בחשוון, קיבלה ועדת הכנסת החלטה בדבר מועדים לשעת שאלות לכנס החורף.
ירדנה מלר-הורוביץ: סיעות האופוזיציה פנו למזכירות הכנסת, ביקשו לקבוע מועד חדש לשעת השאלות שנקבעה ליום שני, כ"ז בשבט, 12 בפברואר - -
יואב בן צור: עם מי?
מרב מיכאלי: עוד לא נאמר עם מי, עוד לא נקבע עם מי.
ירדנה מלר-הורוביץ: קודם כל, זה המועד כי התקציב אמור להגיע בשבוע זה.
ירדנה מלר-הורוביץ: אנחנו לא יודעים אם ב-12 או ב-13, בכל אופן מבקשים שינוי מועד.
ירדנה מלר-הורוביץ: אשר על כן אני פונה לוועדה כי אתם קבעתם ובוא נראה - -
רועי פולקמן: רגע, מה הקשר?
רועי פולקמן: רק להבין.
מרב מיכאלי: מבחינת זמן דיבור במליאה.
רועי פולקמן: מה, עוד שעה?
רועי פולקמן: לא הבנתי מה מפריע.
מרב מיכאלי: זה לא עניין של מפריע - -
מכלוף מיקי זוהר: הם רוצים להזיז את שעת השאלות כדי להספיק לעשות - -
מרב מיכאלי: רוצות להיות מרוכזות בתקציב, בהנחה שהוא יגיע באותו יום.
ירדנה מלר-הורוביץ: אם מגיעה קריאה ראשונה.
רועי פולקמן: זה מיועד בעיקר לאופוזיציה.
ירדנה מלר-הורוביץ: אני רק ניזונה ממה שאומרים לי, זה או ב-12 או ב-13.
דב חנין: אדוני יושב ראש ועדת הכנסת, גברתי המזכירה, מה אנחנו יודעים על הבאת התקציב לכנסת?
דב חנין: למה יום שלישי ולא יום שני?
ירדנה מלר-הורוביץ: אני לא יודעת אם זה יום שלישי.
ירדנה מלר-הורוביץ: אני רק אומרת שביקשו ממני את שעת השאלות.
דב חנין: לא, אנחנו גם שמענו את זה.
דב חנין: אני שואל למה יום שלישי?
איתן ברושי: יום שלישי זה לא יום עבודה, דב?
איתן ברושי: מה אכפת לכם באיזה יום מביאים?
איתן ברושי: אנחנו בכנסת.
דב חנין: אני רוצה לדעת מה השיקול?
איתן ברושי: התקציב זה לא עבודה?
דב חנין: אתה פשוט לא מבין על מה אתה מדבר.
דב חנין: אתה לא מבין שמצמצמים את זמן הדיונים בתקציב?
דב חנין: זה עוד פחות יום.
מכלוף מיקי זוהר: דב, אתה רוצה תשובה?
מכלוף מיקי זוהר: אנחנו עובדים בקצב הכי מהיר והכי יעיל שאפשר.
מכלוף מיקי זוהר: מהרגע שהתקציב מוכן, אנחנו רוצים לקדם אותו ולכן המועדים עלולים להשתנות אבל בהקדם האפשרי הוא יובא כנראה לאור אבחנת האופוזיציה שאנחנו מקדמים את הצעת חוק התקציב בצורה מהירה, הם ביקשו להקדים את שעת השאלות.
מכלוף מיקי זוהר: אני לא רואה סיבה להתנגד לזה.
מכלוף מיקי זוהר: האם מישהו רוצה לטעון נגד הבקשה של האופוזיציה?
מכלוף מיקי זוהר: אני באופן אישי לא חושב שיש סיבה להתנגד.
מכלוף מיקי זוהר: האם מישהו חושב שכן יש סיבה להתנגד לזה?
יואב בן צור: אין סיבה.
מכלוף מיקי זוהר: אין סיבה.
מכלוף מיקי זוהר: אז אנחנו צריכים לעשות על זה הצבעה?
ירדנה מלר-הורוביץ: לא צריך אם יש הסכמה.
מרב מיכאלי: אם יש הסכמה שכרגע לא נקבע את המועד החדש, שירשם בפרוטוקול שהמועד הזה צריך להיקבע.
מרב מיכאלי: אין מועד חדש אבל מבחינת מכסה, זה נחשב לנו במכסה.
מכלוף מיקי זוהר: המכסה קיימת.
מכלוף מיקי זוהר: רק לומר שאת המועד נא לתאם גם אתנו שלא באופן חד-צדדי - -
מרב מיכאלי: בוודאי, בוודאי.
מרב מיכאלי: לא, זה אי אפשר.
ירדנה מלר-הורוביץ: אז את ה-12.
ירדנה מלר-הורוביץ: אין טעם לדחות את זה.
מכלוף מיקי זוהר: אז אנחנו כן צריכים להצביע על ביטול ה-12.2.
מרב מיכאלי: אז רק תציין בבקשה בהצבעה שהמכסה נשמרת.
מכלוף מיקי זוהר: אני מציין שהאופוזיציה שומרת על המכסה והיא תעביר אלינו מועד חדש בתיאום יחד אתנו.
מרב מיכאלי: זה חייב להיקבע בוועדה בכל מקרה.
מכלוף מיקי זוהר: אז מי בעד ביטול שעת השאלות ב-12.2.2018?
מכלוף מיקי זוהר: יש גם שתי הצעות שירדו מסדר היום, כמו שאתם יודעים, עד אשר תהיה הסכמה.
מכלוף מיקי זוהר: 11:30 רביזיה.
דב חנין: אני מבקש לבטל את הרביזיה.
מכלוף מיקי זוהר: הרביזיה בוטלה אז אין רביזיה.
מכלוף מיקי זוהר: תודה רבה לכם.
מכלוף מיקי זוהר: הדיון הסתיים.
החוק הבאות: <א.
החוק הבאות: פרק ט' (תכנון ובניה): סעיף 32 פסקאות (1), (2), (4), (5) למעט סעיפים 62א(א1)(15) ו-62א(ג) המוצעים בה, (7), (9), עד (10) ו-(12) עד (14), מתוך הצעת חוק התכנית הכלכלית (תיקוני ליישום המדיניות הכלכלית לשנת התקציב 2019), התשע"ח–2018 (מ/1196)>
מכלוף מיקי זוהר: מתכבד לפתוח את ועדת הכנסת.
מכלוף מיקי זוהר: לפני שנאמר את סדר-היום, נברך את עליזה לפרוטוקול.
מכלוף מיקי זוהר: עליזה בראשי, מזל טוב ליום הולדתך.
מכלוף מיקי זוהר: מזל טוב, עד מאה ועשרים.
מכלוף מיקי זוהר: בריאות, אושר ושמחה ונחת.
מכלוף מיקי זוהר: נחת לעליזה.
מכלוף מיקי זוהר: סדר-היום שלנו, 1.
מכלוף מיקי זוהר: בקשת יושב-ראש ועדת הפנים והגנת הסביבה למיזוג הצעות החוק הבאות - -
מכלוף מיקי זוהר: מה יהיה חברים?
מכלוף מיקי זוהר: אי אפשר ככה.
מכלוף מיקי זוהר: נחכה עד שתסיימו.
יואל חסון: תודה שבאת בזמן.
מכלוף מיקי זוהר: תודה שאתה לא מפריע.
יואל חסון: תודה שאתה מכבד את חברי הוועדה באמת ומגיע בזמן.
מכלוף מיקי זוהר: אני קורא אותך לסדר – סתם.
מכלוף מיקי זוהר: - - א.
מכלוף מיקי זוהר: פרק ט' (תכנון ובניה): סעיף 32 פסקאות (1), (2), (4), (5) למעט סעיפים 62א(א1)(15) ו-62א(ג) המוצעים בה, (7), (9), עד (10) ו-(12) עד (14), מתוך הצעת חוק התכנית הכלכלית (תיקוני ליישום המדיניות הכלכלית לשנת התקציב 2019), התשע"ח–2018 (מ/1196).
מכלוף מיקי זוהר: הצעת חוק התכנון והבניה (תיקון – דיור בהישג יד בשטחי מסחר), התשע"ח–2017 (פ/4879), הצעת חברי הכנסת רועי פולקמן, מירב בן ארי, יעקב אשר, אמיר אוחנה, חיים ילין, מיקי מכלוף זוהר, סתיו שפיר, מנחם אליעזר מוזס ושולי מועלם רפאלי.
מכלוף מיקי זוהר: את הנושא הזה אנחנו צריכים למזג ועל כן אנחנו צריכים להצביע על המיזוג.
מכלוף מיקי זוהר: מי בעד המיזוג?
מכלוף מיקי זוהר: בעד הצעת יושב-ראש ועדת הפנים – פה אחד
מכלוף מיקי זוהר: סעיף 2 לסדר-היום: בקשה להארכת כהונתה של הוועדה המיוחדת לפרשת היעלמותם של ילדי תימן, מזרח והבלקן.
מכלוף מיקי זוהר: חברתי נורית קורן, אנא פרטי לנו מדוע צריך להאריך את המשך כהונת הוועדה.
נורית קורן: כתבתי לך - - -
דוד ביטן: לא סיימו את העבודה.
מכלוף מיקי זוהר: תסבירי לחברי הוועדה, בבקשה.
נורית קורן: הוועדה המיוחדת שבראשותי פועלת לתת תשובות למשפחות בפרשת ילדי תימן, המזרח והבלקן ואנחנו נמצאים בשלב ממש התחלתי.
נורית קורן: העברנו חוק אחד, קיימנו הרבה מאוד דיונים עם משפחות, קיבלנו עדויות, אבל זו רק תחילת הדרך.
נורית קורן: אנחנו צריכים להמשיך.
נורית קורן: אם ועדת שרים הייתה מתחשבת בנו אז גם היה לנו חוק שהיה אפשר להמשיך, ביקשתי החרגה לחוק האימוץ ויכולנו להמשיך ולפעול.
נורית קורן: לכן נחוץ שהוועדה תמשיך ותמלא את ימיה עד סיום הקדנציה של הכנסת ה-20.
מכלוף מיקי זוהר: מה רוצה לומר חבר הכנסת אוחנה?
אמיר אוחנה: כחבר בוועדה, הוועדה עושה עבודת קודש בטיפול באחד הפצעים המדממים והכואבים שבחברה הישראלית.
אמיר אוחנה: היא בהחלו לא סיימה את עבודתה ויש לאפשר לוועדה להמשיך לפעול, להמשיך לעבוד ככל שנצטרך.
מכלוף מיקי זוהר: חברת הכנסת מועלם, בבקשה.
שולי מועלם-רפאלי: גם אני רוצה לחזק את חברתנו.
שולי מועלם-רפאלי: אני גם חברה בוועדה.
שולי מועלם-רפאלי: לצערי לא מצליחה להגיע לכל הדיונים.
שולי מועלם-רפאלי: אני חושבת שהחובה שלנו כשליחי ציבור לחברה הישראלית כולה, כי זה פצע מדמם בכל החברה הישראלית.
שולי מועלם-רפאלי: מי שזה נוגע לו אישית זה כמובן בממדים עצומים וגם למי שזה לא נוגע לו אישית יש תחושות קשות שחייבות לקבל מענה ממלכתי.
שולי מועלם-רפאלי: אני רוצה גם לחזק את חברתנו על שבוע שעבר.
שולי מועלם-רפאלי: אנחנו נחשפים בכנסת הזאת שוב ושוב לממדים הפנימיים של הרבה חברי כנסת: מיקי רוזנטל שדיבר על הנכות שלו בתוך חוק הנכים, את שדיברת על זה, חברי כנסת נוספים שמשתפים אותנו.
שולי מועלם-רפאלי: בסוף, גם כלפי הציבור זה משדר שאנחנו חלק מהציבור, חלק מהעם, חלק מרצון לעשות את החברה הישראלית טובה יותר.
מכלוף מיקי זוהר: חבר הכנסת חסון, בבקשה.
דוד ביטן: אתה יודע שהם הולכים להעביר חוק שכולם יהפכו להיות תימנים.
נורית קורן: כדי שהם יתמנו לשיפוט - - -
יואל חסון: אני מבקש - - -
יואב בן צור: תקדם בברכה את חבר הכנסת החדש דני סידה.
מכלוף מיקי זוהר: ברוך הבא.
מכלוף מיקי זוהר: אדוני חבר כנסת חדש.
ישראל אייכלר: דני סידה.
מכלוף מיקי זוהר: את מי הוא מחליף?
יואב בן צור: את איציק כהן.
מכלוף מיקי זוהר: את איציק כהן במסגרת החוק הנורווגי?
מכלוף מיקי זוהר: ברכות, ברוך הבא.
שולי מועלם-רפאלי: שלום, ברוכים הבאים.
נורית קורן: ברוך הבא ובהצלחה.
מכלוף מיקי זוהר: כן, חבר הכנסת חסון.
יואל חסון: תודה אדוני היושב-ראש, אני מאוד שמח על הבקשה להארכת הכהונה של עבודת הוועדה.
יואל חסון: זאת אחת הוועדות האפקטיביות ביותר, הלא פורמליות שהוקמו בכנסת הזאת.
יואל חסון: אני רוצה להגיד מילה טובה מהלב לחברת הכנסת קורן שאני מאחל לה הרבה כנסות.
יואל חסון: דבר אחד אני יכול להגיד לה.
יואל חסון: היא את החותם שלה עשתה.
יואל חסון: עבודת ציבור נאמנה.
יואל חסון: העלתה את הנושא שהיה באמת מחשכים ומלא אבק.
יואל חסון: הוציא אותו, ניערה אותו היטב, הציפה אותו לשולחן של כולנו, טיפלה בו ביעילות.
יואל חסון: עושה את זה גם מהלב, גם מהראש והכול ביחד הפכה, במובן החיובי של המילה, למכונה משומנת שמקדמת את הנושא ולכן זה ראוי שהוועדה הזאת תמשיך, תמשיך ותעשה, כולל עבודה חקיקתית.
יואל חסון: אני באמת אומר לך, חברת הכנסת קורן, עשית דבר חשוב, שמת חותם - - - זאת פנטזיה, תאמיני לי, של כל איש ציבור.
מכלוף מיקי זוהר: יש פה חדשות טובות וחדשות רעות.
מכלוף מיקי זוהר: החדשות הטובות הן שיואל צודק בכל מילה לגבי עבודתך.
מכלוף מיקי זוהר: החדשות הרעות הן שברגע שהוא מפרגן לך, המצב שלך בפריימריז מתדרדר.
נורית קורן: להיפך - - -
מכלוף מיקי זוהר: זו הלצה.
יואל חסון: דווקא כשאיש אופוזיציה אומר דברים כאלה על חברת קואליציה, אני חושב שהיא צריכה להעלות את זה לפייסבוק.
מכלוף מיקי זוהר: לא, אל תעזי.
מכלוף מיקי זוהר: תשמעי לי, אל תעזי.
מכלוף מיקי זוהר: לא יהיו לייקים.
מכלוף מיקי זוהר: חבר הכנסת אייכלר, בבקשה.
ישראל אייכלר: רבותיי, אני לא רוצה לחזור על מה שאמרו אחרים שאני חותם על כל מה שהם אמרו.
ישראל אייכלר: אני רוצה לתת את המבט שאני רואה בו את הוועדה הזאת של חברת הכנסת קורן ניהלה בחוכמה, בשכל , ברגישות - - -
מכלוף מיקי זוהר: מנהלת עדיין ותנהל בעתיד אחרי שנאשר את זה, בעזרת השם.
ישראל אייכלר: בעזרת השם.
ישראל אייכלר: עוד נקודה אחת.
ישראל אייכלר: אני רואה פה עניין אזרחי מאוד.
ישראל אייכלר: אזרחי ישראל בדרך כלל מרגישים במשך הרבה שנים שיש דברים שהם טאבו, אי אפשר לגעת בהם, אי אפשר להזיז שום דבר.
ישראל אייכלר: הכול מחליטים שם למעלה ואין כוח לאדם לעשות איזושהי מהפכה חשיבתית.
ישראל אייכלר: חברת הכנסת נורית קורן חולל המהפכה.
ישראל אייכלר: מה שהיה פעם בלתי לגיטימי, היא עשתה את זה בצורה הכי רשמית, הכי לגיטימית, הכי מכובדת.
ישראל אייכלר: כמובן היו נושאים רגישים, גם הלכתיים, שגם אותם היא עשתה בשום שכל ובחוכמה ובדעת ובתבונה.
ישראל אייכלר: שיהיה לך בהצלחה ואני תומך בהמשך הטוב.
מכלוף מיקי זוהר: יואב בן צור, בבקשה.
ישראל אייכלר: אתה נוגע בדבר.
יואב בן צור: אני נוגע בדבר, נכון.
יואב בן צור: אני בין החטופים, לא?
יואל חסון: אני יותר תימני ממך.
שולי מועלם-רפאלי: בן צור נחטף הפוך.
שולי מועלם-רפאלי: רצו לקחת אותו ואימא שלו מהר החזיקה אותו.
יואב בן צור: התימנים עשו פעולת תגמול – חטפו אותי מהאשכנזים.
יואב בן צור: מיקי, אתה רוצה להקשיב?
יואל חסון: הוא לא פה בכלל - - -
מכלוף מיקי זוהר: אני אתכם לחלוטין.
מכלוף מיקי זוהר: אני רק צריך להבין פה את סדר הדיון.
יואל חסון: אולי תראה לנו את הוואטסאפים שלך?
מכלוף מיקי זוהר: עם השופטת?
יואל חסון: עם מישהו.
מכלוף מיקי זוהר: לא יכול.
יואב בן צור: הוועדה הזאת עבדה בצורה סדירה, - -
מכלוף מיקי זוהר: ועובדת ותעבוד.
יואב בן צור: - - מסודרת, בלי לפספס שום דבר, עם עבודה קשה.
יואב בן צור: ניהלת את הוועדה באמת ביד רמה וברוח איתנה מתוך הנשמה והלב.
יואב בן צור: חברת הכנסת נורית קורן, ולו רק בגלל זה, מעבר לדברים החשובים והמהותיים שהוועדה הזאת הצליחה להביא לעולם, אני חושב שהוועדה הזאת, כמו שאמר יואל, צריכה לעבוד עד סוף הקדנציה בלי הפסק ואולי להמשיך גם בקדנציה הבאה.
יואב בן צור: יש עוד עשרות נושאים שהוועדה הזו צריכה לגעת בהם ולא הצליחה עוד להגיע אליהם ולא רק לילדי תימן, לילדי המזרח, לילדי בלקן.
יואב בן צור: מגיע אות של כבוד לפעילות הוועדה ולעומדת בראשה.
מכלוף מיקי זוהר: אני מצטרף לדברים.
מכלוף מיקי זוהר: לכן נעבור להצבעה.
ישראל אייכלר: לפני ההצבעה אני רוצה לומר שהוועדה שלנו הצטערה מאוד שקמה הוועדה הזו כי מירב שניהלה את הוועדה שלנו במסירות נפש, עברה לוועדה הזאת.
ישראל אייכלר: אבל בגלל החשיבות של המשימה, אנחנו מנדבים אותה שוב להמשיך.
מכלוף מיקי זוהר: מי בעד הארכת כהונת הוועדה עד תום הכנסת ה-21?
מכלוף מיקי זוהר: ה-20, סליחה.
יואב בן צור: לזה אתה רוצה כבר להגיע.
מכלוף מיקי זוהר: מתאים לך ה-21, לא?
נורית קורן: מתאים לי.
נורית קורן: תכניס אותי - - -
מכלוף מיקי זוהר: השאלה אם אפשר למנות אותך אוטומטית גם לכנסת ה-21.
מכלוף מיקי זוהר: בעד ההצעה – פה אחד
יואל חסון: אדוני, אני רוצה רוויזיה.
מכלוף מיקי זוהר: תסביר.
מכלוף מיקי זוהר: פרש, הסבר ונמק.
יואל חסון: אני מסביר.
יואל חסון: אני רוצה לחזק את ההחלטה של הוועדה ואני מבטל את הרוויזיה.
מכלוף מיקי זוהר: אתה מבטל את הרוויזיה.
דוד ביטן: יואל, אתה לא צריך להגזים עם הנזק שאתה עושה.
מכלוף מיקי זוהר: אני עובר לסעיף 4 ותכף נחזור לסעיף 3.
מכלוף מיקי זוהר: סעיף 4 לסדר-היום: בחירת ממלא מקום ליושב-ראש הכנסת בהעדרו מן הארץ.
מכלוף מיקי זוהר: כן, גברתי מזכירת הכנסת.
ירדנה מלר-הורוביץ: יושב-ראש הכנסת ייצא מהארץ ב-7 במרץ וישוב ב-11 במרץ.
ירדנה מלר-הורוביץ: זוהי נסיעת עבודה לניו יורק.
ירדנה מלר-הורוביץ: נבקש כי את מקומו בעת העדרו ימלא סגן יושב-ראש הכנסת, חבר הכנסת חמד עמאר.
ירדנה מלר-הורוביץ: אתם מתבקשים לאשר.
מכלוף מיקי זוהר: מישהו רוצה להגיב או לומר משהו בטרם נעבור להצבעה?
מכלוף מיקי זוהר: ובכן, מי בעד ההצעה?
מכלוף מיקי זוהר: אנחנו עוברים לסעיף האחרון בסדר-היום: בקשת הממשלה להקדמת הדיון בהצעת חוק הכניסה לישראל (תיקון מס' 31) (ביטול רישיון לישיבת קבע), התשע"ח–2018 (מ/1204) – לפני הקריאה הראשונה.
מכלוף מיקי זוהר: מישהו רוצה לדבר או שקודם נשמע את נעמה פלאי?
אמיר אוחנה: אני רוצה לדבר, מיקי.
מכלוף מיקי זוהר: בבקשה גברתי, ואחר כך ישיבו חברי הכנסת.
<נעמה פלאי: אני מהייעוץ המשפטי של רשות האוכלוסין וההגירה.
<נעמה פלאי: מדובר בתיקון חקיקה שנעשה בעקבות פסיקה של בית המשפט העליון שנתנה ביום 13 בספטמבר 2017.
<נעמה פלאי: בית המשפט העליון קבע שאף שסמכות שר הפנים לבטל רישיון ישיבה בישראל מוסדרת בחוק, נדרשת לצורך ביטול רישיון ישיבת קבע בהקשרים שנעשו שם, שהם ביטול בגין הפרת אמונים של ארבעה תושבי מזרח ירושלים, נדרשת חקיקה מפורשת ומפורטת שתסדיר את הנושא.
<נעמה פלאי: הכנו תיקון חקיקה.
<נעמה פלאי: הוא תיקון חקיקה מורכב ולכן לקחה תקופה ארוכה להסדיר אותו.
<נעמה פלאי: בית המשפט העליון קבע לנו תקופה של שישה חודשים לצורך השלמת הליכי החקיקה וקבלת החלטות מחודשות בעניינם של - - - לכן אנחנו מבקשים לקצר את הזמנים ולאפשר לנו לעבור - - -
מכלוף מיקי זוהר: תודה גברתי.
מכלוף מיקי זוהר: כן, חברי הכנסת.
מכלוף מיקי זוהר: חבר הכנסת אמיר אוחנה, בבקשה.
אמיר אוחנה: אדוני, בסמוך לאחר החלטת בג"ץ המדוברת הגשתי הצעת חוק פרטית שלי שתאפשר למעשה לממש את החלטותיהם של חמישה שרי פנים משלל מפלגות לשלול תושבות קבע של אנשי חמאס מורשעים – רק שיבינו על מה מדובר – שהם גם חברים בפרלמנט של הרשות הפלסטינית.
אמיר אוחנה: המשמעות של תושבות קבע היא כמובן קצבאות, הטבות וכל מה שיש למשלם המיסים הישראלי להציע.
אמיר אוחנה: החלטת שרי הפנים נראית לי לא רק סבירה אלא מתבקשת.
אמיר אוחנה: הצעת החוק שלי עברה גם את ועדת השרים וגם את הקריאה הטרומית בכפוף לכך שתאוחד על ההצעה הממשלתית ולכן אני מבקש להקדים את ההצעה הממשלתית כדי שנוכל לדון בהן ביחד.
מכלוף מיקי זוהר: כן, עוד דוברים?
מכלוף מיקי זוהר: אני מבקש להצביע על ההצעה.
מכלוף מיקי זוהר: טוב, חברים, סיימנו את סדר-היום.
מכלוף מיקי זוהר: בוקר טוב, הנושא שעל סדר היום הוא טענת נושא חדש בוועדת הפנים והגנת הסביבה בעת הדיון בפרק י"ב (רישוי עסקים), סעיפים 108, פרק ב' 1 המוצע, מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018.
מכלוף מיקי זוהר: טוען הטענה נמצא כאן?
יעל כהן-פארן: כן, אני.
מכלוף מיקי זוהר: בבקשה, גברתי, אנא נמקי.
יעל כהן-פארן: הסתייגות שהגיש יושב-ראש הוועדה והתקבלה הכילה בתוכה נושא חדש לגרמי, שבעצם הוציא את העוקץ של החוק הזה.
יעל כהן-פארן: החוק נולד בחטא, נולד כדי לסדר לחיפה כימיקלים - - -
יואב קיש: עוד פעם השטויות האלה?
מכלוף מיקי זוהר: אל תפריע.
יואב קיש: ככה הן עשו לי, זאת השיטה שלהן, הן לא נותנות לדבר.
מכלוף מיקי זוהר: חבר הכנסת קיש, אתה רוצה ל - - ?
יואב קיש: רק רציתי לשתף.
מכלוף מיקי זוהר: בוא לא נבזבז זמן, בוא נגמור עם זה.
יעל כהן-פארן: אני רוצה להסביר מדוע סעיף 3 בהסתייגות של יואב קיש אפילו מבהיר את זה יותר מהחוק עצמו, שהיה קצת יותר עמום לגבי זה.
יעל כהן-פארן: החוק הזה נולד כדי לסדר בלגן שהיה בחיפה, שלא הצליחו להגיע לסיכום.
יעל כהן-פארן: מי שלחץ להגיע לסיכום שהוא לטובתו, שהוא בצד שלו, שהוא מרוויח ממנו הכי הרבה – זה בעלי חיפה כימיקלים, שקוראים לו טראמפ, גו'לס טראמפ.
יעל כהן-פארן: החוק הזה הוא חוק פרנסונלי ואת השם של טראמפ צריך לרשום בגדול מעליו.
יעל כהן-פארן: לא דונלד טראמפ, גו'לס טראמפ.
יעל כהן-פארן: אני רוצה לשאול מדוע יש כזה לחץ של אלי גרונר, מנכ"ל משרד ראש הממשלה, להעביר את החוק הזה בזריזות ובמהירות.
יעל כהן-פארן: אתם יצאתם בפיצול מחוק ההסדרים ובירכנו על כך - - -
יואב קיש: התנגדתם לזה, לא בירכתם על זה.
יעל כהן-פארן: לא, בירכנו - - -
יואב קיש: הצבעת נגד במליאה, אז אל תגידי "בירכנו".
יעל כהן-פארן: כן, בירכנו בוועדה, ואז הבנו - - -
יואב קיש: אל תשקרי, הצבעתם נגד.
יעל כהן-פארן: הצבענו נגד כי - - -
יואב קיש: אז לא בירכתם.
יואב קיש: אי אפשר ליהנות משני העולמות.
יעל כהן-פארן: יואב, בירכנו בוועדה, ואז הבנו שזה מחטף.
יעל כהן-פארן: בדרך כלל כשמפצלים מחוק ההסדרים זה כדי לתת יותר זמן להתדיינות, יותר זמן להעמקה.
יעל כהן-פארן: החוק לא יכול לעבור כל כך מהר כמו שהוא עובר בחוק ההסדרים.
יעל כהן-פארן: ועכשיו אני מגיע לטענת הנושא החדש.
יעל כהן-פארן: מה שאתם עשיתם בפיצול עשיתם כדי לזרז את העניינים, ולכן התנגדנו, כי זה מחטף, ואני לא מבינה מה זה המחטף הזה.
יעל כהן-פארן: אני אקריא את סעיף 3 של ההסתייגות שעברה.
יעל כהן-פארן: אדוני היושב-ראש, כל החוק, מטרתו לקדם רישוי מיוחד של מפעלים בעלי חשיבות לאומית עם צורך חיוני למשק: מוצר חיוני או שירות חיוני, כמו חשמל, גז ודברים כאלה.
יעל כהן-פארן: אלא מה?
יעל כהן-פארן: שחיפה כימיקלים לא נכנס בהגדרה הזאת, כי מה לעשות, אנחנו לא צריכים אותם באמת.
יעל כהן-פארן: אז נכנס סעיף 3 בהסתייגות של יואב, שהוא סעיף חדש, שלא מדבר על צורך חיוני למשק, שלא עונה להגדרה, ובוא הביאו הגדרה שתתאים לחיפה כימיקלים: קיימים טעמים אחרים הנובעים מאינטרס ציבורי חשוב בנסיבות העניין שבשלהם יש צורך ברישוי עסק בהתאם להוראות פרק זה.
יעל כהן-פארן: אני רוצה להגיד שזה נושא חדש, זה לא היה בחוק המקורי וזה לא צריך להיות בחוק הזה.
יעל כהן-פארן: כל החוק הזה הוא מאוד בעייתי, ובוודאי העניין הזה.
יעל כהן-פארן: זה פתח להכניס מה שאתם רוצים בחוק המושחת הזה, חוק שראש לשכת ראש הממשלה ומנכ"ל משרדו דוחפים בכל הכוח.
יעל כהן-פארן: זאת פשוט שחיתות.
יעל כהן-פארן: ודווקא ביום הזה להביא את החוק הזה כמו שהוא.
יעל כהן-פארן: .. אין מילים, פשוט אין מילים.
מכלוף מיקי זוהר: אדוני היושב-ראש, בבקשה.
יואב קיש: אני אתייחס למהות הנושא החדש.
יואב קיש: בניגוד לדברים שיכולים להיות תאורטיים, הנושא הזה הוא ליבת הדיון שהיה כל הזמן בוועדה.